Αυτοκινητάμαξα σειράς 520 ΟΣΕ

Διαδρομή

Οι AEG DE IC-2000N εξυπηρετούν υπεραστικές αμαξοστοιχίες στην γραμμή Θεσσαλονίκης-Αλεξανδρούπολης και τοπικές αμαξοστοιχίες στην γραμμή Αλεξανδρούπολης-Σβίλενγκραντ.

Δεκαετία του '80: Αρχή

Το 1986, ο ΟΣΕ στα πλαισια αναβαθμισης του στολου, προχωρά στην παραγγελία νέων αυτοκινηταμαξών υψηλής ποιότητας και προδιαγραφών. Με την συμβαση 5701/1986 παραγγέλνονται 12 αυτοκινητάμαξες απο το εργοστασιο της AEG/LEW.  Οι συρμοι αποτελουνται από 4 οχήματα, 2 κινητήρια στα άκρα και 2 ενδιάμεσα. Τα ενδιαμεσα οχηματα κατασκευάζονται απο την Ανατολικογερμανικη Bautzen.    
Σαν προιον συνεργασιας μεταξυ των 2 Γερμανιων, οι νεες αυτοκινηταμαξες φερουν ορισμένες καινοτομίες. Τους νεους 12κύλινδρους  κινητηρες MTU 396 TC 13  έκαστος των οποίων αποδίδει ισχύ 1350 ίππων στις 1800σαλ με υπερτροφοδότη. Για την καλυψη των ηλεκτρικών αναγκών του συρμού υπάρχουν 2 ηλεκτροπαραγωγά ζευγη τα οποία αποτελούνται έκαστο από κινητήρα ΜΑΝ ισχύος 250 ίππων και γεννήτρια. Οι συρμοί διαθέτουν σύστημα ελέγχου SIBAS , εργονομικά χειριστήρια  πανοραμικό υαλοπίνακα, κλιματισμό. έκαστος των δηζελοκινητήρων περιστρέφει γεννήτρια η οποία δίδει ρεύμα σε 2 υποδαπέδιους ηλεκτροκινητήρες. Ο κάθε ηλεκτροκινητήρας μεταδίδει την κίνηση στο φορείο του με γέφυρες μετάδοσης Cardan. Η διάταξη αξόνων είναι Βο,Βο+2,2+2,2+Βο,Βο. 
Το εσωτερικό των συρμών για την εποχή τους, ήταν ό,τι πιο πολυτελές είχε αντικρύσει ο ελληνικός σιδηρόδρομος. Τα πολυτελή και άνετα καθίσματα είναι αεροπορικού τύπου, και χωρίζονται σε 144 καθίσματα Β και 36 Α θέσης. Στο δε ενδιάμεσο όχημα Α θέσης υπήρχε κυλικείο και κουζίνα για την παρασκεύη γευμάτων. Το σερβίρισμα στις θέσεις γίνεται όπως και στα αεροπλάνα. Στην άνεση του ταξιδιού συμβάλλει ο πρωτοεμφανιζόμενος σε ελληνικό τρένο, κλιματισμός ενώ για την καλύτερη απορρόφηση των ηλιακών ακτινών τα τζάμια της καμπίνας επιβατών είναι καπνισμένα με χαλκό. Τέλος τα οχήματα είναι πλήρως ηχομονωμένα και εξοπλισμένα με σύστημα αναγγελιών.  Η αυτοκινητάμαξες σειράς 520 χρησιμοποιήθηκαν κυρίως σε υπεραστικές ταχείες συνδέσεις στο σύνολο του Ελληνικού δικτύου κανονικού εύρους. Συγκεκριμένα ανέλαβαν το βάρος των ταχέων δρομολογίων (Πειραιώς) Αθηνών-Θεσσαλονίκης-Αλεξανδρουπόλεως, Αθηνών-Βόλου, Αθηνών-Καλαμπάκας και Αθηνών-Κοζάνης.

Δεκαετία του '90-σήμερα

Το 1993 ο Ο.Σ.Ε, δεδομένης της μικρής χωρητικοτητας των συρμών προβαίνει στην παραγγελία επιπλέον αυτοκινηταμαξών. Οι νέες αυτοκινητάμαξες κατασκευάζονται στο εργοστάσιο της AEG στο Henningsdorf. Οι διαφορές είναι απειροελάχιστες τόσο σε μηχανολογικό όσο και λειτουργικό επίπεδο. Η προσθήκη μιας ενδιάμεσης επιβατάμαξας με 54 καθίσματα Α θέσης, δίνει την δυνατότητα για δημιουργία χώρου εστίασης στο όχημα με κυλικείο. Έτσι τα νέα τρένα διαθέτουν 144 καθίσματα Β θέσης, 75 καθίσματα Α θέσης και 12 μη αριθμημένα καθίσματα ως τραπεζαρία.  
Από το 2004 και με την δρομολόγηση των νέων επιβαταμαξών στα δρομολόγια αυτά, ο ρόλος τους περιορίζεται σταδιακά. Το 2007 και με την αποχώρηση των αυτοκινηταμαξών Siemens Desiro Classic από το Ελληνικό δίκτυο δρομολογηθηκαν στη νέα διπλή γραμμή Αθηνών-Κορίνθου-Κιάτου. Κατά τα επόμενα χρόνια υποβιβάστηκαν σε τοπικά και περιφερειακά δρομολόγια στις γραμμες Αθηνων-Χαλκιδας, Αθηνών-Λειανοκλαδίου-Στυλίδας, Αθηνών-Λαρίσης, Θεσσαλονίκης-Λαρισης-Καλαμπάκας και Λαρίσης-Βόλου.
Μέχρι το 2011, οι αυτοκινητάμαξες σειράς 520 συνέχισαν να εκτελούν δρομολόγια InterCity και ICE στην γραμμή Θεσσαλονίκης-Αθηνών, καθώς και διαφόρων άλλων τύπων δρομολόγια ανά την επικράτεια. Μετά το πρόγραμμα εξυγίανσης του ΟΣΕ, περιορίστηκαν σε τοπικά δρομολόγια Αθηνών-Λειανοκλαδίου, Θεσσαλονίκης-Φλώρινας, Θεσσαλονίκης-Καλαμπάκας και Αλεξανδρούπολης-Δικαίων. Από το 2011 εκτελούν μόνο τα τοπικά Αθηνών-Λειανοκλαδίου και Αθηνών-Λαρίσης και παραμένουν μόνο σε 2 ζεύγη ταχέων δρομολογίων στον άξονα. Τα δρομολόγια αυτά θα πάψουν να εξασφαλίζονται με αυτοκινητάμαξες από το Αύγουστο της ιδίας χρονιάς για να επαναφερθούν τον Ιανουάριο του 2017 στο ζεύγος 58/51.  Από το 2012 επαναφέρονται στη σύνδεση Θεσσαλονίκης-Φλωρίνης.  Εκτός από μια σύντομη επιστροφή στα InterCity Θεσσαλονίκης-Αθηνών το πρώτο εξάμηνο του 2017, σήμερα εκτελούν τα δρομολόγια που αναφέρονται στην ενότητα "Διαδρομή"
Τον Ιούλιο του 2017 οι αυτοκινητάμαξες θα εκτελέσουν το τελευταίο ταχύ δρομολόγιο ποιότητας στον άξονα Αθηνών-Θεσσαλονίκης και θα εγκαταλείψουν οριστικά την επί 28 χρόνια έδρα τους, το Μηχανοστάσιο Αγίου Ιωάννη Ρέντη για να μεταφερθούν στο Μηχανοστάσιο Θεσσαλονίκης όπου και συνεχίζουν να υπηρετούν σε δρομολόγια στη Βόρεια Ελλάδα.